Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 127

2. Követeléskezelésre megvásárolt faktoring követelés A követeléskezelésre megvásárolt faktoring követelések (work out) a már lejártan vásárolt számlakövetelések, amelyeket általában behajtásra vásárolnak meg az eredeti követelés értékének töredékéért. A 2. Követeléskezelésre megvásárolt faktoring követelések Ebben a sorban az összes megvásárolt követelést fel kell tüntetni, és azokat a részletezõ sorokban csoportosítani. A 21. A Nem lejárt követelés sorban azokat a prolongált, új szerzõdéses határidõ szerinti még késedelemben nem lévõ követeléseket kell feltüntetni. A 22. Lejárt követelés sorban a prolongált határidõt követõen késedelemben lévõ , valamint a lejártságnak megfelelõ idõintervallumokat jelzõ (221. és 222.) sorokban a megvásárolt követeléseket az elõzõekben meghatározottak szerint – a vállalkozáshoz kerülés után az új megállapodás határidejéhez viszonyított fizetési késedelemnek megfelelõen – kell kimutatni. Ugyanezen a táblán kell közölni az auditált, éves beszámolóhoz kapcsolódó adatokat is.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes